
	ΘΕΜΑ:
	Αποτελέσματα κλάδου τροφίμων - ποτών Ν. Αφρικής, γ' τρίμηνο 2015.



Σύμφωνα με πρόσφατα στοιχεία της Εθνικής Στατιστικής Υπηρεσίας Νότιας Αφρικής (Stats SA), ο κλάδος τροφίμων-ποτών της χώρας διατηρεί θετική δυναμική, αντίθετα με δυσμενέστερα αποτελέσματα πολλών άλλων τομέων της οικονομίας, δεδομένου ότι τόσο τοπικές όσο και διεθνείς εταιρείες ενισχύουν τις σχετικές επενδύσεις τους και αυξάνουν τον κύκλο εργασιών τους (όπως αναφέρεται, τα αποτελέσματα της έρευνας βασίζονται σε δείγμα δεδομένων περίπου 1.000 επιχειρήσεων).

Ειδικότερα, τα συνολικά έσοδα του κλάδου τροφίμων-ποτών αυξήθηκαν τον Σεπτέμβριο τ.έ., σε 4 δισ. ραντ, κατά 9,2% (σε ονομαστικούς όρους / τρέχουσες τιμές, σε ετήσια βάση ως προς τον 9ο 2014), από προηγούμενη (ετήσια) αύξηση 8,2% τον περασμένο Αύγουστο. Η συνεχιζόμενη αυτή αύξηση οφείλεται στις πωλήσεις λιανικής τροφίμων-ποτών σε καταστήματα ταχείας σίτισης (fast-food), εστιατόρια και καφεστιατόρια -- όπως αναφέρεται, τον Σεπτέμβριο τ.έ., ανά είδος προϊόντων κατεγράφησαν αυξήσεις 12,2% στην κατηγορία ποτών και 9,1% στην κατηγορία τροφίμων, ενώ ανά είδος επιχείρησης κατεγράφησαν αυξήσεις 12,1% σε καταστήματα ταχείας σίτισης και 11,1% σε εστιατόρια και καφεστιατόρια.
Σε συνολική τριμηνιαία / ετήσια βάση (τρέχον τρίμηνο 2015 έναντι αντίστοιχου τριμήνου 2014) τα έσοδα του κλάδου τροφίμων-ποτών σε τρέχουσες τιμές και ανά είδος επιχείρησης αυξήθηκαν κατά 9,6% το γ' τρίμηνο του 2015 (ως προς το γ' τρίμηνο 2014), με κύριους συντελεστές: εστιατόρια και καφεστιατόρια 12,6% και καταστήματα ταχείας σίτισης 10,5%.

Τα εν λόγω αποτελέσματα υποδηλώνουν την ανθεκτικότητα του κλάδου τροφίμων-ποτών παρά τις δύσκολες οικονομικές συνθήκες και την επιβράδυνση του ρυθμού αύξησης δαπανών των καταναλωτών.
Για αναλυτικότερη πληροφόρηση των ενδιαφερόμενων επισυνάπτεται το σχετικό δελτίο "Statistical Release, Food & Beverages, September 2015". http://www.statssa.gov.za/?page_id=1854&PPN=P6420&SCH=6238

